જ્યારે બોની કપૂરને પૂછવામાં આવ્યું હતું કે ખુશી પણ જાન્વીને પગલે બોલીવૂડમાં એન્ટ્રી કરે તો તમને ગમશે? ત્યારે બોનીએ હા પાડી હતી. એમણે કહ્યું હતું કે જાન્વીને પણ અભિનેત્રી બનવાનું મેં કહ્યું નહોતું, પણ જ્યારે એણે એવી ઈચ્છા વ્યક્ત કરી હતી ત્યારે મેં એને પ્રોત્સાહિત જરૂર કરી હતી. કોઈની કુદરતી ટેલેન્ટને શા માટે રોકવી જોઈએ? અર્જુનમાં એક્ટિંગની પ્રતિભા રહેલી છે એ પણ જ્યારે સલમાન ખાને મને કહ્યું ત્યારે મને ખબર પડી હતી. મારા ચારેય સંતાનોમાં સૌથી મોટી અંશુલા ભણવામાં બહુ હોંશિયાર છે અને એને ભણવામાં આગળ વધવાનું ગમે છે. ખુશીને પહેલા મોડેલિંગમાં આગળ વધવાની ઈચ્છા હતી, પણ હવે એણે મન બદલ્યું છે અને અભિનેત્રી બનવું છે.